钦定古今图书集成/方舆汇编/职方典/第1185卷 > 《咏赤壁》蓝润
## 钦定古今图书集成/方舆汇编/职方典/第1185卷 > 《咏赤壁》蓝润

“长江西来雨如雾，赤壁苍苍风雨暮。草木犹疑横槊
时，尘沙尚想焚舟处。乌林渡口下舳驴，曹瞒已料无
全吴。阵前部曲走刘备，眼前谈笑轻周瑜。君臣谋合
士鼓勇，玉帐旌旗亦飞动。”楼橹晴空烟焰高，鱼龙白
日波涛涌。荆门牢落驻残兵，野旷不闻鼙鼓声。战骨
秋埋胡地草，捷书夜报石头城。雄图霸气两消歇，地
老天荒秋一叶。石上残碑过客题，沙中古剑渔人得。
汉王祠枕碧山隅，诸葛台荒野鸟呼。千年忠义《出师
表》，万古江山《八阵图》。